Source: https://www.ruzomberok.sk/odpadove-hospodarstvo.html
Timestamp: 2019-07-23 08:11:41+00:00
Document Index: 3313497

Matched Legal Cases: ['§ 2', '§ 2', '§ 44', 'čl. 19', '§ 2', '§ 2', '§ 42', '§ 52', '§ 60', '§ 13', '§ 97', '§ 97', '§ 15', '§ 14', '§ 14', '§ 38', '§ 49', '§ 72']

Zákon o odpadoch sa nevzťahuje na:
hnoj, slamu alebo iný prírodný poľnohospodársky materiál alebo lesnícky materiál, ktorý nevykazuje nebezpečné vlastnosti a používa sa v poľnohospodárstve, v lesníctve v súlade s osobitným predpisom, ktorým je zákon č. 326/2005 Z. z. o lesoch v znení neskorších predpisov alebo na získanie energie z tohto materiálu procesmi alebo spôsobmi, ktoré nepoškodzujú životné prostredie ani neohrozujú zdravie ľudí,
nakladanie s látkami znečisťujúcimi ovzdušie,
nakladanie, zachytávanie, prepravu a trvalé ukladanie oxidu uhličitého do geologického prostredia podľa osobitného predpisu, ktorým je zákona č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov,
nakladanie s odpadmi z drahých kovov v súlade s § 2 ods. 1 zákona č. 94/2013 Z. z. o puncovníctve a skúšaní drahých kovov (puncový zákon) a o zmene niektorých zákonov,
nakladanie s rádioaktívnymi odpadmi v súlade s § 2 písm. k) zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov,
nakladanie s vyradenými výbušninami a zvyškami z výroby výbušnín v súlade s § 44 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov,
pôdu (in situ) vrátane nevykopanej kontaminovanej zeminy a stavby trvalo spojené so zemou,
nekontaminovanú zeminu a iný prirodzene sa vyskytujúci materiál vykopaný počas stavebných prác, ak je isté, že sa materiál použije na účely výstavby v prirodzenom stave na mieste, na ktorom bol vykopaný,
sedimenty premiestňované v rámci povrchových vôd na účely vodného hospodárstva a riadenia vodných tokov alebo na zabránenie záplavám, alebo na zmiernenie účinkov povodní a období sucha, alebo na rekultiváciu pôdy, ak sa preukáže, že sedimenty nevykazujú nebezpečné vlastnosti uvedené v prílohe osobitného predpisu, ktorým je nariadenie Komisie (EÚ) č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady 2008/98/ES o odpade a o zrušení určitých smerníc,
bývalé potraviny, ktoré sú určené na kŕmne účely podľa osobitných predpisov, ktorými sú napr. nariadenie Európskeho parlamentu a Rady (ES) č. 183/2005 z 12. januára 2005, ktorým sa stanovujú požiadavky na hygienu krmív v platnom znení, zákon č. 271/2005 Z. z. o výrobe, uvádzaní na trh a používaní krmív (krmivársky zákon) atď.,
nakladanie s telami zvierat a ich časťami, ktoré uhynuli iným spôsobom ako zabitím pre ľudskú spotrebu vrátane zvierat usmrtených na účely eradikácie epizootických chorôb a ktoré sú zneškodňované podľa osobitného predpisu, ktorým je čl. 19 ods. 1 písm. a) a e) nariadenia (ES) č. 1069/2009 v platnom znení.
Ak osobitné predpisy neustanovujú inak, zákon sa vzťahuje na:
nakladanie s ťažobným odpadom podľa § 2 písm. c) zákona č. 514/2008 Z. z. v znení zákona č. 255/2011 Z. z.,
ukladanie odpadov na odkaliská,
nakladanie s vedľajšími živočíšnymi produktmi vrátane odvodených produktov upravených v osobitnom predpise, ktorým je Nariadenie (ES) č. 1069/2009 v platnom znení,
nakladanie s odpadovými vodami a osobitnými vodami podľa § 2 zákona č. 364/2004 Z. z. v znení neskorších predpisov.
Ak sa vedľajšie živočíšne produkty vrátane odvodených produktov podľa odseku 3 písm. c) spaľujú, skládkujú alebo použijú v zariadeniach na výrobu bioplynu alebo kompostu, tento zákon sa uplatní vždy.
Biologický odpad je biologicky rozložiteľný odpad zo záhrad a z parkov, odpad z potravín a kuchynský odpad z domácností, reštaurácií, zo stravovacích a z maloobchodných zariadení a porovnateľný odpad z potravinárskych podnikov .
Príprava odpadu na opätovné použitie je činnosť zhodnocovania súvisiaca s kontrolou, čistením alebo opravou, pri ktorej sa výrobok alebo časť výrobku, ktoré sa stali odpadom, pripravia, aby sa opätovne použili bez akéhokoľvek iného predbežného spracovania.
Recyklácia je každá činnosť zhodnocovania odpadu, ktorou sa odpad opätovne spracuje na výrobky, materiály alebo látky určené na pôvodný účel alebo iné účely, ak § 42 ods. 12 (recyklácia použitých batérií a akumulátorov), § 52 ods. 18 a 19 (recyklácia odpadov z obalov) a § 60 ods. 15 (recyklácia starých vozidiel) neustanovuje inak; recyklácia zahŕňa aj opätovné spracovanie organického materiálu. Recyklácia nezahŕňa energetické zhodnocovanie a opätovné spracovanie na materiály, ktoré sa majú použiť ako palivo alebo na činnosti spätného zasypávania.
Zhodnocovanie odpadu je činnosť, ktorej hlavným výsledkom je prospešné využitie odpadu za účelom nahradiť iné materiály vo výrobnej činnosti alebo v širšom hospodárstve alebo pripravenosť odpadu na plnenie tejto funkcie; zoznam činností zhodnocovania odpadu je uvedený v prílohe č. 1 zákona.
Zneškodňovanie odpadu je činnosť, ktorá nie je zhodnocovaním, a to aj vtedy, ak je druhotným výsledkom činnosti spätné získanie látok alebo energie; zoznam činností zneškodňovania odpadu je uvedený v prílohe č. 2 zákona.
Zber odpadu je zhromažďovanie odpadu od inej osoby vrátane predbežného triedenia a dočasného uloženia odpadu na účely prepravy do zariadenia na spracovanie odpadov.
Ciele odpadového hospodárstva
V odpadovom hospodárstve so záväznosťou poradia priorít a s cieľom predchádzania alebo znižovania nepriaznivých vplyvov vzniku odpadu a nakladania s odpadom a znižovania celkových vplyvov využívania zdrojov a zvyšovaním efektívnosti takého využívania sa uplatňuje táto záväzná hierarchia odpadového hospodárstva:
Odkloniť sa od uvedenej hierarchie je možné iba pre určité prúdy odpadov v prípade, ak je to odôvodnené úvahami o životnom cykle vo vzťahu k celkovým vplyvom vzniku a nakladania s takým odpadom a ak to ustanoví tentozákon.
Každý je povinný nakladať s odpadmi alebo inak s nimi zaobchádzať v súlade so zákonom; ten, komu vyplývajú z rozhodnutia vydaného na základe tohto zákona povinnosti, je povinný nakladať s odpadmi alebo inak s nimi zaobchádzať aj v súlade s týmto rozhodnutím.
Pre nakladanie s odpadmi sa odpady zaraďujú podľa Katalógu odpadov (vyhláška MŽP SR č. 365/2015 Z. z., ktorou sa ustanovuje Katalóg odpadov v znení vyhlášky č. 320/2017 Z. z..
Zákazy v zákone nie sú sústredené v jednom ustanovení, ale nachádzajú sa vo viacerých ustanovenia tohto zákona, a to podľa ich vecného obsahu. V § 13 zákona sa ustanovujú tzv. všeobecné zákazy, ktorými sa zakazuje:
zneškodniť odpad alebo zhodnotiť odpad inak ako v súlade stýmto zákonom,
zneškodniť odpad činnosťami D4 (ukladaním do povrchových nádrží), D6 (vypúšťaním a vhadovaním do vodného recipienta okrem morí a oceánov) a D7 (vypúšťaním a vhadozovaním do morí a oceánov vrátane uloženia na morské dno) uvedenými v prílohe č. 2 zákona,
vykonávať bez súhlasu podľa § 97 ods. 1 alebo v rozpore s ním činnosť, na ktorú sa súhlas vyžaduje,
zneškodňovať skládkovaním:
odpad zo zdravotnej starostlivosti a veterinárnej starostlivosti, ktorého katalógové číslo pred jeho spracovaním je uvedené v prílohe č. 8; spracovanie takéhoto odpadu a každá následná zmena jeho katalógového čísla nemá vplyv na zákaz jeho skládkovania,
vytriedený biologicky rozložiteľný kuchynský a reštauračný odpad,
biologicky rozložiteľný odpad zo záhrad a parkov, vrátane biologicky rozložiteľného odpadu z cintorínov, okrem nezhodnotiteľných odpadov po dotriedení,
riediť alebo zmiešavať odpady s cieľom dosiahnuť hraničné hodnoty koncentrácie škodlivých látok podľa prílohy č. 5 zákona,
zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa § 97 ods. 1 písm. b),
spaľovať komunálny odpad na voľnom priestranstve a vo vykurovacích zariadeniach v domácnostiach.
Náklady na činnosti nakladania s odpadom a činnosti k nim smerujúce znáša držiteľ odpadu, pre ktorého sa nakladanie s odpadom vykonáva; ak takýto držiteľ odpadu nie je známy, znáša ich posledný známy držiteľ odpadu . Uvedené pravidlo však neplatí absolútne, vzhľadom na oddelene zbierané zložky komunálneho odpadu patriace do vyhradeného prúdu odpadu, na ktoré sa v ustanovenom rozsahu vzťahuje rozšírená zodpovednosť výrobcov znášajúcich náklady na činnosti nakladania s odpadom na činnosti k nim smerujúce a zároveň sa neaplikuje na nezákonne umiestnený odpad.
Ak je držiteľ odpadu podľa predchádzajúceho odseku známy, ale nezdržiava sa na území Slovenskej republiky, zabezpečí nakladanie s odpadom na náklady držiteľa odpadu orgán štátnej správy odpadového hospodárstva , na ktorého území sa odpad nachádza.
Oznámenie umiestnenia odpadu na nehnuteľnosti, ktoré je v rozpore s týmto zákonom môže akákoľvek fyzická osoba alebo právnická osoba príslušnému orgánu štátnej správy odpadového hospodárstva alebo obci, v ktorej územnom obvode sa táto nehnuteľnosť nachádza. Ak vlastník, správca alebo nájomca nehnuteľnosti zistí, že na jeho nehnuteľnosti bol umiestnený odpad v rozpore so zákonom, je povinný to oznámiť bezodkladne orgánom uvedeným v predošlej vete. Obec a orgán štátnej správy odpadového hospodárstva sa navzájom informujú najneskôr do siedmich dní odo dňa oznámenia. Príslušný orgán štátnej správy odpadového hospodárstva na základe oznámenia alebo podnetu postupuje podľa § 15 zákona, ktorý upravuje postup pri zisťovaní osoby zodpovednej za vytvorenie tzv. čiernej skládky.
Základnými povinnosťami, ktoré sa vzťahujú na každého držiteľa odpadu, ak nie je v tomto zákone ustanovené inak (napr. § 14 ods. 2 až 4 a 7), bez ohľadu na to, s akým druhom odpadu nakladá alebo inak zaobchádza sú napr.
správne zaradiť odpad alebo zabezpečiť správnosť zariadenia odpadu podľa Katalógu odpadov,
zabezpečiť spracovanie odpadu v zmysle hierarchie odpadového hospodárstva, a to jeho
prípravou na opätovné použitie v rámci svojej činnosti; odpad takto nevyužitý ponúknuť na prípravu na opätovné použitie inému,
odovzdať odpady len osobe oprávnenej nakladať s odpadmi podľa tohto zákona, ak nie je v § 14 ods. 5, § 38 ods. 1 písm. a) a d), § 49 písm. a) a b) a § 72 ustanovené inak a ak nezabezpečuje ich zhodnotenie alebo zneškodnenie sám,
viesť a uchovávať evidenciu o druhoch a množstve odpadov a o nakladaní s nimiohlasovať údaje z evidencie príslušnému orgánu štátnej správy odpadového hospodárstva a uchovávať ohlásené údaje,
umožniť orgánom štátneho dozoru v odpadovom hospodárstve prístup na pozemky, do stavieb, priestorov a zariadení, odoberanie vzoriek odpadov a na ich vyžiadanie predložiť dokumentáciu a poskytnúť pravdivé a úplné informácie súvisiace s odpadovým hospodárstvom;
zabezpečiť na základe vyjadrenia príslušného orgánu štátnej správy odpadového hospodárstva zhodnotenie odpadov, ktoré vznikli pri spracovateľskej operácii v colnom režime aktívny zušľachťovací styk, alebo ich vývoz podľa tohto zákona,
Zoznam odpadov, , zoznam skupín odpadov a zoznam kritérií na posudzovanie nebezpečných vlastností odpadov, ktoré tvoria Katalóg odpadov ustanovuje vyhláška Ministerstva životného prostredia Slovenskej republiky č. 365/2015 Z. z. v znení vyhlášky č. 320/2017 Z. z.
Zverejnené 1.5.2019 -jh-
Informácie o komunálnom odpade vyplývajúce zo zákona
Zber bielej techniky a iného elektroodpadu
Rozmiestnenie kontajnerov na odev - Pomocný anjel
Vývoz komunálneho odpadu v meste
Tlačivá na komunálny odpad